Politiet: De to siktede var på kjøretur sammen brannatten
Mannen ble onsdag kveld pågrepet og siktet for å stå bak brannen på det planlagte mottaket i begynnelsen av desember. Mannen ble fredag fengslet i fire uker med brev- og besøksforbud. Fredag siktet politiet ytterligere én person i forbindelse med brannen, men denne personen foreløpig ikke ikke pågrepet. Les også: To personer siktet for brann Den andre siktede var på besøk hos den nå fengslede mannen, og de var ute på kjøretur natten da hotellet brant, ifølge politiadvokat Harald Bilberg. Politiet har nå utstedt pågripelsesordre på den andre siktede personen. Den fraskilte mannen i 30-årene er selv innvandrer fra et østeuropeisk land, og bosatte seg i Lindås kommune på nyåret i 2014. Den fengslede mannen bor på en adresse i nærområdet til det planlagte asylmottaket. Mannen erkjenner ikke å stå bak brannen, og hans forsvarer Rolf Knudsen forteller til VG at hans klient stiller seg uforstående til siktelsen. Interaktiv grafikk: Dette er asylbrannene i Sverige – Han sier at han ikke har noe med dette å gjøre, opplyser advokat Knudsen.Politiet utelukker ikke at de kan pågripe flere personer i forbindelse med brannen, og de har ifølge Bergens Tidende flere mistenkte. Bakgrunn: Politiet: Mest sannsynlig påtent to forskjellige steder – Vi tror at det er folk i omgangskretsen som er negative til etableringen av mottaket, sier politiadvokat Harald Bilberg til VG. Også lensmann i Nord-Hordaland, Kjell-Idar Vangberg, opplyser at etterforskningen har gitt dem grunn til å tro at de er en del av et miljø som ikke er begeistret for at det opprettes asylmottak. Dette er noe politiet vil jobbe videre med. – Det gjenstår fortsatt mye arbeid, og vi etterforsker intensivt videre.– At noen tenner på et mottak er skummelt og kriminelt, mener Frode Bakkan, som bor i området hvor mottaket skal etableres. Les også: Vil ha vakthold på asylmottak - døgnet rundt Han forteller at det ble holdt et informasjonsmøte om det planlagte mottaket senest torsdag, og han opplevde responsen som overveldende positiv. – De aller fleste er positive til dette. Så er det noen som kanskje er imot det, men de kjenner ikke jeg til, sier han. VG har tidligere skrevet at den påtente brannen har blitt applaudert av flere på sosiale medier i etterkant. «Det er forståelig at folket tenner på et slikt overgrep» , skriver en av brukerne på en protestside mot innvandringspolitikken til regjeringen. En annen bruker skriver «Ja, skulle bare mangle. Blir ikke den siste brannen det der».Hotell Lune Huler var ikke i drift da brannen startet, men det hadde kun to dager tidligere fått klarsignal for å huse 40 enslige asylsøkere i alderen 15 til 18 år. Politiet har pågrepet mannen med bakgrunn i bevegelsene hans den aktuelle natten, og forklaringene han har gitt rundt dette. Politiet gikk i etterkant av brannen ut med en etterlysning av en mørk bil som ble observert i hotellområdet kort tid etter brannen, og politiadvokat Bilberg opplyser til VG at mannen har en «bil som ikke er ulik». – Bevisene i denne saken er svært tynne. Det er også grunnen til at kjennelsen er anket, sier mannens forsvarer Rolf Knudsen. Knudsen sier at det ikke er noe i saken som tyder på at siktede skal ha vært motstander av etableringen av mottaket i Lindås, eller etablering av asylmottak generelt. – Jeg har ikke sett noe i bevismaterialet om dette, sier han.
Den pågrepne mannen i 30-årene kom til Norge fra et østeuropeisk land i fjor. Nå er han og en kamerat siktet for å ha tent på et hotell som skulle bli et asylmottak i Lindås kommune.